Det gamle hestemarked er ved at være klar.

Der kommer dog ikke helt så mange heste som sædvanlig til Hjallerup marked. Nye regler betyder, at der kun kommer omkring halvt så mange heste. - Det er rigtigt at der bliver færre heste. Det skyldes til dels det nye hestepas og strammere regler, siger Dennis Kvesel, formand for Hjallerup marked. De eneste heste der er ankommet er dem til karrusellen. De rigtige kommer fredag og markedet supplerer med hesteopvisning og show. - Heste er en del af markedets sjæl, så fremover bliver det nok en blanding af show og handel, siger Dennis Kvesel, der også ser reglerne som tegn på bedre kvalitet på de heste der kommer. Hjallerup marked starter torsdag aften.